6.3.2015. Službeni list Europske unije L 62/29 PROVEDBENA ODLUKA KOMISIJE (EU) 2015/365 od 4. ožujka 2015. o odobravanju odstupanja određenim državama članicama u odnosu na prijenos statističkih podataka u skladu s Uredbom (EZ) br. 1338/2008 Europskog parlamenta i Vijeća u pogledu statističkih podataka o troškovima i financiranju zdravstvene zaštite (priopćeno pod brojem dokumenta C(2015) 1377) (Vjerodostojni su samo tekstovi na engleskom, nizozemskom, rumunjskom i španjolskom jeziku.) (Tekst značajan za EGP) EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Uredbu (EZ) br. 1338/2008 Europskog parlamenta i Vijeća od 16. prosinca 2008. o statističkim podacima Zajednice o javnom zdravlju i zdravlju i sigurnosti na radnom mjestu ('), a posebno njezin članak 9. stavak 2., budući da: (1) — Uredbom (EZ) br. 1338/2008 uspostavlja se zajednički okvir za sustavnu izradu europskih statističkih podataka o javnom zdravlju i zdravlju i sigurnosti na radnom mjestu. (2) = Uredbom (EZ) br. 1338/2008 od država članica zahtijeva se da dostave statističke podatke o troškovima i financiranju zdravstvene zaštite kako je određeno u Prilogu II. toj Uredbi. (3) — U skladu s člankom 9. stavkom 2. Uredbe (EZ) br. 1338/2008, na temelju objektivnih razloga mogu se prema potrebi odobriti odstupanja i prijelazna razdoblja za države članice. (4) — Kraljevina Španjolska, Kraljevina Nizozemska, Rumunjska i Ujedinjena Kraljevina Velike Britanije i Sjeverne Irske zatražile su odstupanja zbog potrebe za znatnim prilagođavanjem svojih nacionalnih statističkih sustava kako bi ih uskladile s Uredbom (EZ) br. 1338/2008. (5) — Stoga treba odobriti odstupanja koja su zatražile te države članice. (6) — Mjere predviđene ovom Odlukom u skladu su s mišljenjem Odbora za europski statistički sustav, DONIJELA JE OVU ODLUKU: Članak 1. Odstupanja utvrđena u Prilogu odobravaju se Kraljevini Španjolskoj, Kraljevini Nizozemskoj, Rumunjskoj i Ujedinjenoj Kraljevini Velike Britanije i Sjeverne Irske. Članak 2. Ova je Odluka upućena Kraljevini Španjolskoj, Kraljevini Nizozemskoj, Rumunjskoj i Ujedinjenoj Kraljevini Velike Britanije i Sjeverne Irske. Sastavljeno u Bruxellesu 4. ožujka 2015. Za Komisiju Marianne THYSSEN Članica Komisije (') SLL 354, 31.12.2008., str. 70.